62024CO0262_INF
Digriet tal-Qorti tal-Ġustizzja (Is-Sitt Awla) tat-12 ta’ Frar 2025 –Pegazus Busz
(Kawża C-262/24)
“Rinviju għal deċiżjoni preliminari – Artikolu 53(2), u Artikolu 99 tar-Regoli tal-Proċedura tal-Qorti tal-Ġustizzja – Inammissibbiltà manifesta – Risposta li tista’ tiġi dedotta kjarament mill-ġurisprudenza – Tassazzjoni – Sistema komuni ta’ taxxa fuq il-valur miżjud (VAT) – Dritt għat-tnaqqis tal-VAT tal-input imħallsa – Rifjut – Evażjoni tat-taxxa – Obbligi tal-persuna taxxabbli – Oneru tal-prova – Prinċipji ta’ proporzjonalità u ta’ ċertezza legali – Artikolu 47 tal-Karta tad-Drittijiet Fundamentali tal-Unjoni Ewropea – Kontradizzjoni bejn il-ġurisprudenza nazzjonali u d-dritt tal-Unjoni – Artikolu 267 TFUE – Supremazija tad-dritt tal-Unjoni – Obbligu ta’ rinviju għal deċiżjoni preliminari”
1.
Domandi preliminari – Ġurisdizzjoni tal-Qorti tal-Ġustizzja – Limiti – Evalwazzjoni tal-fatti tal-kawża – Applikazzjoni tad-dritt tal-Unjoni għat-tilwima fil-kawża prinċipali – Nuqqas manifest ta’ ġurisdizzjoni tal-Qorti tal-Ġustizzja
(Artikolu 267 TFUE)
(ara l-punti 21 sa 24, u d-dispożittiv 1)
2.
Armonizzazzjoni tal-leġiżlazzjonijiet fiskali – Sistema komuni ta’ taxxa fuq il-valur miżjud – Tranżazzjonijiet li jikkostitwixxu prattika abbużiva – Rekwiżiti ta’ prova – Preċiżjoni tal-elementi li jikkostitwixxu frodi – Produzzjoni tal-prova tal-aġiri frawdolenti – Stabbiliment tal-parteċipazzjoni attiva fil-frodi jew tal-għarfien ta’ din il-frodi – Verifika li għandha ssir mill-qrati nazzjonali
(ara l-punti 27 u 28)
3.
Armonizzazzjoni tal-leġiżlazzjonijiet fiskali – Sistema komuni ta’ taxxa fuq il-valur miżjud – Tnaqqis tat-taxxa tal-input imħallsa – Dritt għal tnaqqis – Rifjut minħabba l-involviment ta’ persuna taxxabbli f’evażjoni tat-taxxa – Ammissibbiltà – Kundizzjoni – Rispett tad-dritt għal smigħ xieraq previst fil-Karta tad-Drittijiet Fundamentali
(Karta tad-Drittijiet Fundamentali tal-Unjoni Ewropea, Artikolu 47; Direttiva tal-Kunsill 2006/112)
(ara l-punt 29, u d-dispożittiv 2)
4.
Domandi preliminari – Ġurisdizzjoni tal-Qorti tal-Ġustizzja – Limiti – Domandi ġenerali jew ipotetiċi – Assenza ta’ rabta bejn il-kawża prinċipali u d-dispożizzjoni tad-dritt tal-Unjoni msemmija fid-domandi preliminari – Inammissibbiltà
(Artikolu 267 TFUE)
(ara l-punti 32, 33, u d-dispożittiv 3)
5.
Dritt tal-Unjoni – Supremazija – Deċiżjonijiet tal-qorti suprema ta’ Stat Membru li huma kuntrarji għall-interpretazzjoni tad-dispożizzjonijiet tad-dritt tal-Unjoni mogħtija mill-Qorti tal-Ġustizzja – Leġiżlazzjoni nazzjonali li tobbliga lill-qrati ta’ dan l-Istat Membru josservaw dawn id-deċiżjonijiet – Inammissibbiltà – Obbligu, għal dawn il-qrati, li jressqu mill-ġdid talba għal deċiżjoni preliminari quddiem il-Qorti tal-Ġustizzja – Assenza
(Artikolu 267 TFUE)
(ara l-punti 36 sa 40, u d-dispożittiv 4)
Dispożittiv
1)
Il-Qorti tal-Ġustizzja tal-Unjoni Ewropea manifestament ma għandhiex ġurisdizzjoni sabiex tagħti risposta għall-ewwel, għat-tieni u għat-tielet domanda preliminari, bl-eċċezzjoni tal-inċiż (ċ) tal-ewwel domanda, magħmula mill-Fővárosi Törvényszék (il-Qorti tal-Belt ta’ Budapest, l-Ungerija), permezz tad-deċiżjoni tad-29 ta’ Frar 2024
2)
Id-dritt għal smigħ xieraq, sanċit fl-Artikolu 47 tal-Karta tad-Drittijiet Fundamentali tal-Unjoni Ewropea, għandu jiġi interpretat fis-sens li l-osservanza tiegħu teżiġi li l-persuna taxxabbli tkun konxja mill-provi li fuqhom ibbażat ruħha l-awtorità tat-taxxa sabiex tqis li din il-persuna taxxabbli tipparteċipa fi frodi tat-taxxa fuq il-valur miżjud u tkun tista’ tiddibattihom b’mod kontradittorju quddiem il-qorti nazzjonali adita.
3)
It-talba għal deċiżjoni preliminari mressqa mill-Fővárosi Törvényszék (il-Qorti tal-Belt ta’ Budapest, l-Ungerija) hija manifestament inammissibbli f’dak li jirrigwarda r-raba’ domanda magħmula minn dik il-qorti.
4)
Il-prinċipju ta’ supremazija tad-dritt tal-Unjoni u l-Artikolu 267 TFUE għandhom jiġu interpretati fis-sens li qorti nazzjonali li tiddeċiedi fil-kuntest ta’ proċedura fejn il-kawża tintbagħat lura wara kassazzjoni, li timponilha, abbażi tad-dritt nazzjonali, li ssegwi l-indikazzjonijiet tad-deċiżjoni li tibgħat il-kawża lura, xorta waħda għandha l-obbligu li ma tapplikax dawn l-indikazzjonijiet jekk hija tqis, b’mod partikolari fid-dawl tal-ġurisprudenza tal-Qorti tal-Ġustizzja, li dawn imorru kontra d-dritt tal-Unjoni, mingħajr ma hija obbligata li minn qabel tressaq, għal dan il-għan, talba għal deċiżjoni preliminari quddiem il-Qorti tal-Ġustizzja.